b'\n_START_ARTICLE_\nMas del Fideuer\n_START_SECTION_\nDescripci\xc3\xb3\n_START_PARAGRAPH_\n\xc3\x89s una construcci\xc3\xb3 de planta quadrada i volum senzill, amb dues plantes d\xe2\x80\x99al\xc3\xa7ada. La coberta t\xc3\xa9 un terrat a la catalana i badalot. La fa\xc3\xa7ana principal s\xe2\x80\x99ordena amb un eix vertical que fa sim\xc3\xa8trics els buits de les finestres i les portes d\xe2\x80\x99acc\xc3\xa9s dels extrems. Les fa\xc3\xa7anes tenen molt poca ornamentaci\xc3\xb3, que es basa sobretot en petits r\xc3\xa0fecs teulats, que protegeixen les finestres i portes de l\xe2\x80\x99aigua. La barana de coronaci\xc3\xb3 del terrat, t\xc3\xa9 una peculiar forma de merlets que voregen tot el per\xc3\xadmetre, i li donen al mas l\xe2\x80\x99aire d\xe2\x80\x99una talaia._NEWLINE_L\xe2\x80\x99estat actual del mas \xc3\xa9s bo. De la finca se\xe2\x80\x99n ha segregat una part, on hi queda la bassa circular, el motor i la s\xc3\xadnia. El tra\xc3\xa7at del caminal s\xe2\x80\x99ha modificat, per\xc3\xb2 es conserva una placeta amb palmeres.'